Johnny Dodds
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Johnny Dodds var en amerikansk jazzmusiker fra New Orleans. Han var en klarinettist som av og til også spilte altsaksofon.
Allerede som 17-åring var han med i trombonisten Kid Orys orkester i hjembyen. Han dro til Chicago i 1921, og spilte i tre år i det stilskapende King Olivers Creole Jazz Band. Resten av tiåret ledet han egne småband i Chicagos frodige jazzmiljø, og medvirket ved en lang rekke av Louis Armstrongs grensesprengende plateinnspillinger.Utover i 1930-årene fortsatte han å lede egne grupper i mer beskjeden sammenheng. Dodds ansees for å være en av de første store stilskaperne på sitt instrument, og en av hans mange beundrere var Benny Goodman. Hans bror bror var trommeslageren Baby Dodds (1898-1959). Les mer i Store norske leksikon jazz